32003D0059
L 023/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 януари 2003 година
за изменение на Решение 97/252/ЕО относно включването на предприятие от Нидерландските Антили във временните списъци на предприятия от трети страни, от които държавите-членки разрешават внос на мляко и млечни продукти, предназначени за консумация от човека
(нотифицирано под номер С(2003) 324)
(текст от значение за ЕИП)
(2003/59/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне на преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), последно изменено с Решение 2001/4/ЕО (2), и по-специално член 2, параграфи 1 и 4 от него,
като има предвид, че:
(1)
Временни списъци на предприятия от трети срани за производство на мляко и млечни продукти, предназначени за консумация от човека, са били съставени с Решение 97/252/ЕО на Комисията (3), последно изменено с Решение 2002/527/ЕО (4).
(2)
Нидерландските Антили са изпратили списък, който съдържа едно предприятие за производство мляко и млечни продукти, предназначени за консумация от човека, за което компетентните органи удостоверяват, че е в съответствие с правилата на Общността.
(3)
Тъй като все още не е извършвана инспекция на място, вносът от споменатото предприятие не се облагодетелства от съкратени физически проверки съгласно член 2, параграф 4 от Решение 95/408/ЕО.
(4)
Следователно Решение 97/252/ЕО следва бъде изменено по съответния начин.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/252/ЕО се изменя в съответствие с приложението към настоящото решение.
Член 2
Настоящото решение се прилага от 31 януари 2003 година.
Член 3
Адресати на настоящото решение са държавите-членки.
Съставено в Брюксел на 24 януари 2003 година.